ฝั่งเข็มไม่เป็นประจำเดือนมาจะ 2 ปี แล้วเวลามีอะไรกับแฟนชอบเจ็บหน่วงๆที่ท้องน้อย เป็นประจำ และ ตกขาวด้วย จะเป็นอะไรมั้ยคะ ปวดท้องน้อยบ่อยมาก
สวัสดีค่ะ อาการขาดประจำเดือนนั้น เป็นผลข้างเคียงของยาฝังคุมกำเนิดที่สามารถพบได้ ส่วนอาการปวดท้องน้อย ก็เป็นผลข้างเคียงที่สามารถพบได้เช่นกัน แต่มักพบในช่วง 2-3 เดือนแรกที่ฝังยาคุม หากฝังมานาน 2 ปีแล้ว แล้วเพิ่งมีอาการปวดท้องน้อย รวมถึงปวดขณะที่มีเพศสัมพันธ์ และมีอาการตกขาว หากเป็นตกขาวที่ผิดปกติ คือมีสีเขียวเหลืองคล้ายหนอง หรือมีกลิ่นเหม็นรุนแรง หรือมีปริมาณมากกว่าปกติ ก็ไม่น่าเกิดจากผลของยาฝังคุมกำเนิด แต่อาจเกิดจากสาเหตุอื่นๆ เช่น มีมดลูกอักเสบ เป็นมะเร็งเยื่อบุโพรงมดลูก มะเร็งปากมดลูก เป็นต้นดังนั้น หากยังคงมีอาการปวดท้องน้อยบ่อยๆ ปวดท้องน้อยขณะมีเพศสัมพันธ์ทุกครั้ง หรือยังคงมีตกขาวที่ผิดปกติ ก็ควรไปพบสูติ-นรีแพทย์เพื่อตรวจค่ะ